Toni Kroos

Toni Kroos (Gjermanisht: [ˈtoːni ˈkʁoːs]; lindur më 4 janar 1990) është një futbollist profesionist gjerman i cili luan si mesfushor për klubin spanjoll Real Madrid dhe kombëtaren gjermane.

Një pjestar i skuadrës së parë të Bayern München që nga mosha 17 vjeçare, Kroos u bë titullar i rregullt i skuadrës pas huazimit 18 mujor tek Bayer Leverkusen, duke fituar trofe përfshirë edhe tre tituj të Bundesligës dhe Ligën e Kampioneve në vitin 2013. Pasi fitoi Kupën e Botës në vitin 2014, ai u bashkua me Real Madridin në një kontratë gjashtë vjeçare. Ai është vlerësuar nga gazetarë dhe ish lojtarë si një lojtar me të gjitha aftësitë për rolin e mesfushorit-sulmues.

Kroos bëri debutimin e tij me kombëtaren në vitin 2010 dhe ishte pjestar i skuadrës që arriti gjysmë-finalet e Kupës së Botës 2010 dhe UEFA Euro 2012. Ai ishte gjithashtu pjestar i skuadrës që fitoi Kupën e Botës 2014, duke u bërë i pari (dhe i vetmi) lojtar i lindur në Gjermaninë Perëndimore që fiton kompeticionin.

Karriera me klube
Vitet e para
Kroos për herë të parë luajti me klubin lokal Greifswalder SC, duke u transferuar më vonë te skuadra e të rinjëve të Hansa Rostock. Kroos më pas lëvizi te të rinjtë e Bayern München në vitin 2006. Ai humbi plot 40 ditë mësimi në shkollë për shkak të stërvitjes.

Në sezonin 2007–08, në moshën 17 vjeçare, Kroos u ngjit në skuadrën e parë të Bayernit. Ai bëri një fillim befasues në karrierën e tij në Bundesligë, duke debutuar me Bayernin më 26 shtator 2007 në fitoren 5–0 kundër Energie Cottbus; ai assistoi dy golat e Miroslav Kloses gjatë 18 minutave të tij si zëvëndësues. Gjatë kohës së debutimit të tij, Kroos u bë lojtari më i ri që kishte përfaqsuar Bayernin në një ndeshje profesioniste në moshën 17 vjeçare, tetë mujore dhe dy ditore; një rekord i cili u thye nga David Alaba në vitin 2010.

Më 25 tetor, Kroos i dhuroi Bayernit një fitore të vlefshme kundër Yllit të Kuq të Beogradit në debutimin e tij në Kupën UEFA, duke hyrë si zëvëndësues në minutën e 81 dhe duke asistuar golin e fitores të shënuar nga Miroslav Klose, i pari për të me klubin, në kohën shtesë. Ai luajti ndeshjen e tij të parë si titullar me Bayernin në humbjen 3–1 jashtë fushe kundër VfB Stuttgart.

Kroos e mbylli sezonin e tij të parë me Bayernin duke zhvilluar 20 paraqitje, nga të cilat 6 si titullar. Ai gjithashtu shënoi edhe tre gola në 12 paraqitje me Bayern München II në Regionalliga Süd.

Pavarësisht se ishte zgjedhur për të startuar në ndeshjen hapëse të Bayernit në Bundesligë kundër Hamburger SV, Kroos u paraqit më pak me die Roten gjatë pjesës së parë të sezonit 2008–09. Megjithatë, më 5 nëntor 2008, ai bëri debutimin e tij në Ligën e Kampioneve si një zëvëndësues në minutën e 79të kundër Fiorentinës në ndeshjen e katërt të fazës së grupeve

Huazimi te Bayer Leverkusen
Më 31 janar 2009, Bayerni lejoi Kroosin të bashkohej me Bayer Leverkusenin në një huazim 18-mujor për të fituar më shumë përvojë.

Më 28 shkurt 2009, Kroos zhvilloi paraqitjen e parë me klubin si një zëvëndësues në humbjen 1–0 kundër Hannover 96. Më 12 prill, ai luajti ndeshjen e parë si titullar në Bundesligë me Leverkusenin, duke asistuar golin e vetëm të skuadrës në barazimin 1–1 kundër SV Werder Bremen. Gjashtë ditë më vonë, ai shënoi golin e parë në Bundesligë në humbjen 2–1 kundër VfL Wolfsburg.

Më 30 maj, Kroos u aktivizua në minutat e fundit të finales së DFB-Pokal kundër Bremenit, ku Leverkuseni u mposht me rezultatin 1–0 falë golit të Mesut Özil. Gjatë sezonit 2008–09, Kroos zhvilloi 13 paraqitje me klubin në të gjitha kompeticionet, duke shënuar një gol.

Kroos fitoi vendin e titullarit gjatë sezonit 2009–10, duke duke luajtur 33 nga 34 ndeshje në Bundeslië. Nga java e 16të e deri në javën e 20të, Kroos regjistroi pesë gola dhe katër asiste në pesë ndeshje në Bundesligë, duke u shpallur dy herë rresht nga kicker si lojtari i muajit në dhjetor 2009 dhe janar 2010. Ai e mbylli sezonin me nëntë gola dhe 12 asiste në 33 ndeshje.

Bayern München
Në verën e vitit 2010, pas mbarimit të huazimit të tij te Bayer Leverkusen, Kroos u rikthye te Bayern München. Kur u pyet për mundësitë për të luajtur titullar në ekip, e cila në sezonin e kaluar kishte arritur në finalen e Ligës së Kampioneve, Kroos deklaroi: "Unë dua të luaj sa më shpesh që të jetë e mundur!.

Më 16 gusht 2010, ai luajti si titullar në ndeshjen e raundit të parë të DFB-Pokal kundër TSV Germania Windeck, duke shënuar golin e tretë të fitores 4–0. Më 29 tetor 2010, ai shënoi golin e parë në ligë për klubin në fitoren 4–1 kundër SC Freiburg. Gjatë sezonit 2010–11, Kroos ishte një titullar i rregullt për Bayernin në Bundesligë, kupë dhe në Ligën e Kampioneve. Ai luajti 37 ndeshje në të gjitha kompeticionet në sezonin e tij të parë pas rikthimit.

Gjatë sezonit 2011–12, nën drejtimin e Jupp Heynckes, ish trajneri i tij te Leverkuseni, Kroos vazhdoi të aktivizohej si titullar, duke krijuar një dyshe me veteranin Bastian Schweinsteiger. Ai luajti 51 ndeshje në të gjitha kompeticionet gjatë atij sezonit, përfshirë edhe në finalen e Ligës së Kampioneve, ku Bayern u mposht nga gjuajtjet e penalltive nga Çelsi në Allianz Arena.

Kroos ishte një lojatr i rënëdësishëm i ekipin që arriti një tripletë historike gjatë sezonit 2012–13. Ai luajti në një rol më të avancuar në mesfushë gjatë atij sezoni, duke pasur mbrapa dyshen Schweinsteiger dhe Javi Martínez. Kroos shënoi tre gola në katër ndeshjet e para në kampionat. Më 19 shtator 2012, Kroos shënoi golin e parë në Ligën e Kampioneve në fitoren 2–1 kundër Valencias në ndeshjen hapëse në fazën e grupeve. Në ndeshjen e parë të çerek-finales së këtij kompeticioni kundër Juventusit, Kroos humbi pjesën e mbetur të sezonit, përfshirë finalen e Ligës së Kampioneve, finalen e DFB-Pokal dhe shtatë ndeshjet e fundit të Bundesligës.

Kroos u rikthye në formë për fillimin e sezonit 2013–14 dhe, më 4 tetor 2013, shënoi golin e parë të sezonit në barazimin 1–1 kundër ish skuadrës së tij Bayer Leverkusen në Bundesligë. Më 21 dhjetor 2013, ai luajti si titullar me Bayernin në finalen e FIFA Kupës së Botës për Klube ku ekipi mposhti 2–0 Raja Casablancën.

Real Madrid
djathtas|parapamje|220px|Kroos duke luajtur për Real Madridin në vitin 2015.
Më 17 korrik 2015, Real Madrid njoftoi se kishte arritur një marrëveshje për transferimin e Kroosit, i cili një marrëveshje gjashtë-vjeçare për një shumë të pazbuluar. Mediat raportuan se Reali pagoi rreth 25-30 milion € për kartonin e tij. Kroos u bë lojtari i nëntë gjerman që luan për Real Madridin, pas Günter Netzer, Paul Breitner, Uli Stielike, Bernd Schuster, Bodo Illgner, Christoph Metzelder, Mesut Özil, dhe Sami Khedira. Ai u prezantua para 8,000 tifozëve, dhe deklaroi se "Reali është klubi më i madhë në botë" dhe "se është pak më lartë se Bayerni". 

Ai luajti në ndeshjen e tij debutuese kundër Seviljes në UEFA Super Kupë më 12 gusht; Reali fitoi 3–2 në kohën shtesë, duke siguruar trofeun e parë të sezonit, dhe të parin e Kroos me Los Blancos.

Karriera ndërkombëtare
Të rinjtë
Në 2007 Kupën e Botës nën-17 2007, Kroos u nderua me çmimin "Topi i Artë" si lojtari më i mirë i turnamentit, si dhe fitoi "Këpucën e Bronztë" me pesë gola të shënuar. Kroos debutoi me ekipin nën-21 më 5 shtator 2008 në ndeshje kualifikuese të Kampionatit Europian nën-21 2009 kundër Irlandës së Veriut, duke shënuar golin pas vetëm 11 minutash. Goli i tij i dytë me kombëtaren nën-21 erdhi në fitoren minimale 1–0 kundër Italisë, pas një gjuajtje të fortë nga distanca. Pavarësisht kësaj, trajneri Horst Hrubesch bëri surprizën duke e lënë atë jashtë skuadrës që do të luante në finalet e turnamentit; pavarësisht mungesës së tij, Gjermania arriti të shpallej kampione.

Kupa e Botës 2010
Në janar 2010, Kroos u thirr për herë të parë në kombëtaren e parë për një seancë stërvitore në Sindelfingen. Një ditë pas seancës stërvitore, ai u emërua në ekipin që do të luante në ndeshjen miqësore kundër Argjentinës më 3 mars 2010, ku ai luajti ndeshjen e tij të parë.

Ai ishte një nga 23 të përzgjedhurit e trajnerit Joachim Löw për të luajtur në Kupën e Botës 2010 në Afrikën e Jugut. Ai bëri debutimin e tij në ndeshjen e tretë të fazës së grupeve kundër Ganës, duke hyrë në fushën e lojës në minutën e 80të në vend të Bastian Schweinsteiger, me Gjermaninë që fitoi 1–0. Ai gjithashtu luajti si zëvëndësues kundër Argjentinës në çerek-finale, Spanjës në gjysëm-finale dhe kundër Uruguajit për ndeshjen e vendit të tretë.

Euro 2012
250px|djathtas|thumb|Kroos (majtas) duke luajtur për Gjermaninë në një ndeshje kualifikuese të Euro 2012 kundër Austrisë.
Kroos fitoi vendin e titullar në formacion gjatë fushatës kualifikuese të Gjermanisë për Euro 2012, duke luajtur në tetë nga dhjetë ndeshjet në grup. Gjermania i fitoi të gjitha ndeshjet duke e mbyllur Grupin A në vendin e parë.

Pasi Gjermania kishte siguruar kualifikimin në Euro 2012, Kroos shënoi dy golat e parë ndërkombëtarë respektivisht në shtator dhe nëntor 2011. Të dy golat e tij erdhën kundër Polonisë dhe Ukrainës, dy vendet organizatore të Euro 2012. Të dy golat Kroos i shënoi me të djathtën nga distanca në momente kur Gjermania ishte në disavantazh. Ekipi i barazoi të dy ndeshjet. Trajneri i kombëtares Joachim Löw e vlerësoi atë duke thënë: "Mënyra si Toni e shpërndan topin, si e merr atë, është shumë e mirë. Ai është teknikisht i shkëlqyeshëm ... Ai ka bërë përparime në ndeshjet e fundit, Unë jam ekstremisht i kënaqur me lojtarin".

Në finalet e turnamentit, Kroos u paraqit si zëvëndësues në të tre ndeshjet e Gjermanisë në Grupin B. Për ndeshjen kundër gjysmë-finales kundër Italisë, Löw i dha atij një rol sulmues dhe të markonte mesfushorin Andrea Pirlo. Vendimi u kritikua rëndë me Gjermaninë që humbi ndeshjen 2–1.

Kupa e Botës 2014
Gjatë kualifikueseve e Kupës së Botës 2014, Kroos shënoi dy golat e parë ndërkombëtarënë ndeshje zyrtare në fitoren 6–1 kundër Republikës së Irlandës. Më 6 shtator 2013, ai shënoi edhe golin e dytë në fitoren e skuadrës 3–0 kundër Austrisë.

Kroos ishte në listën e lojtarëve që do të luanin në Kupën e Botës 2014. Gjermania e nisi turnamentin me një fitore bindëse 4–0 kundër Portugalisë, me Kroos i cili asistoi golin e dytë të shënuar nga Mats Hummels. Më 8 korrik, në fitoren rekord 7–1 kundër vendit organizator Brazilit në gjysëm-finale, Kroos shënoi dy gola brënda tre minutave (respektivisht në minutat 24' dhe 26'). Kroos gjithashtu asistoi edhe golin e parë të ndeshjes të shënuar nga Thomas Müller, duke regjistruar asistin e katërt të turnamentit, si dhe u shpall lojtari i ndeshjes. Gjatë turnamentit Kroos fitoi psedonimin Garçom (kamarier në Portugalisht) nga braziliant për shkak të pasimeve të shumta dhe të sakta drejtë sulmuesve.

Më 11 korrik, Kroos ishte në listën e dhjetë lojtarëve për fituar çmimin FIFA "Topi i Artç" si lojtari më i mirë i turnamentit. Castrol Performance Index, analizuesi zyrtar i statistikave të Kupës së Botës 2014, e vlersoi Kroosin si lojtarin më të mirë të turnamentit, duke i vendosur vlersimin 9.79 nga 10.

 Stili i lojës 

Kroos njihet më së miri për pasimet e tij të sakta si dhe krijimin e rasteve për shënim. Ai është përshkuar nga Jonathan Wilson si "ndoshta prototipi modern i rolit të mesfushorit-sulmues". Ish mesfushori i Manchester United Paul Scholes tha në vitin 2014 se Kroos është "një mesfushor qëndror i klasit të lartë", dhe se ai ishte lojtari që Unitedi kishte më shumë nevojë për të firmosur.

Ish kapiteni i Hollandës foli për performancat e Kroosit në Kupën e Botës 2014 duke thënë: "Ai është duke bërë çdo gjë në rregull: ritmi në pasimet e tij është i madhë dhe sheh çdo gjë. Është pothuajse i përsosur."

 Jeta personale 

Kroos ka lindur në Greifswald, Mecklenburg-Vorpommern më 4 janar 1990. Ai është vëllai më i madh i [[Mesfushori (futboll)|mesfushorit]t të Union Berlin, Felix Kroos. Babai i tij Roland punon si trajneri i të rinjëve te Hansa Rostock. Gjatë rinisë së tij, ai nuk ishte një nxënës me nota të mira dhe shpenzonte shumë kohë duke prakikuar futbollin, megjithatë, ai sillej mirë në klasë, duke fituar pëlqimin e shokëve dhe shoqeve të klasës. Me partneren e tij Jessica Farber ka një fëmijë, Leon (lindur më 14 gusht 2013).

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKontinentiTjetërGjithsejLigaNdshGolaNdshGolaNdshGolaNdshGolaNdshGolaBayern München II2007–08Regionalliga Süd123———1232008–093. Liga11———11Gjithsej134———134Bayern München2007–08Bundesliga120206Të gjitha ndeshjet në Kupën UEFA1—2012008–0970111Të gjitha ndeshjet në UEFA Ligën e Kampioneve0—912010–112713171—3732011–1231461142—5172012–1324630931Ndeshje në DFL-Supercup03792013–14292611214Një ndeshje në DFL-Supercup, një ndeshje në UEFA Super Kupë, dy ndeshje në FIFA Kupën e Botës për Klube0514Gjithsej130132144985020525Bayer Leverkusen (huazim)2008–09Bundesliga10130——1312009–1033920——359Gjithsej431050——4810Real Madrid2014–15La Liga362201205Një ndeshje në UEFA Super Kupë, dy ndeshje në Supercopa de España, dy ndeshje në FIFA Kupën e Botës për Klube05522015–1632100120—4412016–17293501212Të gjitha ndeshjet në FIFA Kupën e Botës për Klube04842017–18275001204Një ndeshje në UEFA Super Kupë, dy ndeshje në Supercopa de España, një ndeshje në FIFA Kupën e Botës për Klube04352018–1928040813Një ndeshje në UEFA Super Kupë, dy ndeshje në FIFA Kupën e Botës për Klube04312010–2035420512Të gjitha ndeshjet në Supercopa de España1446Gjithsej1871513061316127719Gjithsej karriera 373423941101121154358

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaGjermania201013020111122012102201371201416420155020161232017602018112201953Gjithsej9617

Golat me kombëtaren
Lista e golave dhe rezultateve me kombëtaren gjermane

 #  Data  Vendi  Kundërshtari  Goli  Rezultati  Kompedicioni 1.  6 shtator 2011  PGE Arena Gdańsk, Gdańsk, Poloni   Polonia  1–1  2–2  Ndeshje Miqësore	 2.  11 nëntor 2011  Olimpiysky National Sports Complex, Kiev, Ukrainë   Ukraina  1–2  3–3  Ndeshje Miqësore 3.12 tetor 2012  Aviva Stadium, Dublin, Irlanda   Republika e Irlandës  5–0  6–1  Kualifikueset e Kupës së Botës 2014 4.  6–0	 5.  6 shtator 2013  Allianz Arena, Mynih, Gjermani   Austria  2–0  3–0  Kualifikueset e Kupës së Botës 2014 6.  8 korrik 2014  Estádio Mineirão, Belo Horizonte, Brazil   Brazili  3–0  7–1  2014 FIFA Kupa e Botës 7.  4–0 8.  14 tetor 2014  Veltins-Arena, Gelzenkirhen, Gjerman   Republika e Irlandës  1–0  1–1  Kualifikueset e UEFA Euro 2016 9.  18 nëntor 2014  Estadio de Balaídos, Vigo, Spanjë   Spanja  1–0  1–0  Ndeshje Miqësore

 Trofe 
Klube
Bayern München
 Bundesliga: 2007–08, 2012–13, 2013–14
 DFB-Pokal: 2007–08, 2012–13, 2013–14
 DFB-Ligapokal: 2007
 DFL-Supercup: 2010, 2012
 UEFA Liga e Kampioneve: 2012–13
 UEFA Super Kupa: 2013
 FIFA Kupa e Botës për Klube: 2013

Real Madrid
 La Liga: 2016–17, 2019–20
 Supercopa de España: 2017, 2019–20
 UEFA Liga e Kampioneve: 2015–16, 2016–17, 2017–18
 UEFA Super Kupa: 2014, 2017
 FIFA Kupa e Botës për Klube: 2014
 FIFA Kupa e Botës për Klube: 2014, 2016, 2017, 2018

Kombëtarja
Gjermania
 FIFA Kupa e Botës: 2014

Personale
Çmime
Lojtari i Artë në UEFA Kampionatin Evropian nën-17: 2006
Lojtari më i mirë në FIFA Kupën e Botës nën-17: 2007
Këpuca e Bronztë në FIFA Kupën e Botës nën-17: 2007
Medalja e Artë Fritz-Walter-Medal për grupmoshat nën-18: 2008
Ekipi i Sezonit i Bundesligës nga kicker'': 2009–10, 2011–12 
Ekipi All-Star i FIFA Kupës së Botës: 2014
Ekipi i Ëndërrave i FIFA Kupës së Botës: 2014
Ekipi i Sezonit i UEFA Ligës së Kampioneve: 2013–14
Silbernes Lorbeerblatt: 2014
UEFA Ekipi i Vitit: 2014
FIFA/FIFPro World XI: 2014
 Organizatori më i mirë i Botës nga IFFHS: 2014

Performanca
Golashënuesi më i mirë në UEFA Kampionatin Evropian nën-17: 2006
Asistuesi më i mirë në FIFA Kupën e Botës: 2014

 Referime 

 Lidhje të jashtme 

 Uebfaqja zyrtare
 Profili te Real Madrid
 Toni Kroos te kicker
 Toni Kroos – Rekordi në kompeticionet e UEFA-s
 Toni Kroos  – Rekordi në kompeticionet e FIFA-s

Kategoria:Lindje 1990
Kategoria:Njerëz që jetojnë
Kategoria:Futbollistë gjermanë
Kategoria:Futbollistë në kombëtaren gjermane
Kategoria:Futbollistë në FC Bayern München II
Kategoria:Futbollistë në FC Bayern München
Kategoria:Futbollistë në Bayer 04 Leverkusen
Kategoria:Futbollistë në Real Madrid C.F.
Kategoria:Futbollistë në 3. Liga
Kategoria:Futbollistë në Bundesliga
Kategoria:Futbollistë në La Liga
Kategoria:Futbollistë në 2010 FIFA Kupën e Botës
Kategoria:Futbollistë në UEFA Euro 2012
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016
Kategoria:Futbollistë në 2018 FIFA Kupën e Botës
Kategoria:Lojtarë fitues të UEFA Ligës së Kampioneve
Kategoria:Lojtarë fitues të FIFA Kupës së Botës